CELEX: 62008CN0297
Language: fi
Date: 2008-07-03 00:00:00
Title: Asia C-297/08: Kanne 3.7.2008 — Euroopan yhteisöjen komissio v. Italian tasavalta

30.8.2008   
            
            
               FI
            
            
               Euroopan unionin virallinen lehti
            
            
               C 223/35
            
         Kanne 3.7.2008 — Euroopan yhteisöjen komissio v. Italian tasavalta
   (Asia C-297/08)
   (2008/C 223/55)
   Oikeudenkäyntikieli: italia
   Asianosaiset
   
      Kantaja: Euroopan yhteisöjen komissio (asiamiehet: C. Zadra, D. Recchia ja J.-B. Laignelot)
   
      Vastaaja: Italian tasavalta
   Vaatimukset
   
               —
            
            
               yhteisöjen tuomioistuimen on todettava, että Italian tasavalta ei ole noudattanut jätteistä 5.4.2006 annetun Euroopan parlamentin ja neuvoston direktiivin 2006/12/EY (1) 4 ja 5 artiklan mukaisia velvoitteitaan, koska se ei ole Campanian alueen osalta toteuttanut kaikkia tarpeellisia toimenpiteitä sen varmistamiseksi, että jätteet hyödynnetään tai että niistä huolehditaan vaarantamatta ihmisten terveyttä ja aiheuttamatta vahinkoa ympäristölle, ja erityisesti koska se ei ole perustanut yhtenäistä ja riittävää käsittelylaitosten verkostoa
            
         
               —
            
            
               Italian tasavalta on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Esillä olevalla kanteellaan komissio vaatii sen toteamista, että Italian tasavalta ei Campanian alueen osalta ole toteuttanut yhtenäistä ja riittävää käsittelylaitosten verkostoa, joka mahdollistaisi jätteenkäsittelyn omavaraisuuden läheisyyskriteerin mukaisesti. Kyseessä oleva jäsenyysvelvoitteiden noudattamatta jättäminen johtaa — kuten Italian viranomaiset ovat virallisissa tiedonannoissaan itsekin myöntäneet — vaaraan ihmisten terveydelle ja se on ristiriidassa direktiivin 2006/12/EY 4 ja 5 artiklan kanssa.
   
      (1)  EUVL L 114, s. 9.